డి.వి.గుండప్ప

డివిజిగా ప్రసిద్ధి చెందిన దేవనహళ్ళి వెంకటరమణయ్య గుండప్ప ఒక కన్నడ కవి, రచయిత, తత్త్వవేత్త. ఇతని సుప్రసిద్ధమైన రచన మంకు తిమ్మన కగ్గ మధ్యయుగానికి చెందిన కన్నడ కవి సర్వజ్ఞుని వచనాలను పోలి ఉంటాయి.Sahitya Akademi (1988), p 1057Murthy (1992), pp. 173, 174, 178, 190Sahitya Akademi (1988), p. 1437

ప్రచురణలు

కవిత్వం
వసంత కుసుమాంజలి (1922)
నివేదన (1942)
కవితె
ఉమరన ఒసగె
మంకుతిమ్మన కగ్గ
మరుళ మునియన కగ్గ
శ్రీరామపరీక్షణం
అంతఃపుర గీతె
గీత శాకుంతల
కేతకీ వన (1973)

వ్యాసాలు
జీవన సౌందర్య మత్తు సాహిత్య
సాహిత్య శక్తి
సంస్కృతి 
బాళిగొందు నంబికె

నాటకాలు
విద్యారణ్య విజయ
జాక్ కేడ్
మాక్బెత్
కనకలోక
తిలోత్తమె

జీవిత చరిత్రలు
దివాన్ రంగాచార్లు
గోపాలకృష్ణ గోఖలే
విద్యారణ్యర సమకాలీనరు
జ్ఞాపక చిత్రశాలె  6 భాగాలు
హలవు మహనీయరు
మైసూరిన దివానరు
కళోపాసకరు

రాజనీతి శాస్త్రం
రాజ్యాంగ తత్త్వగళు
రాజకీయ ప్రసంగగళు1 & 2
రాజ్య శాస్త్ర
వృత్త పత్రికె
Principles of Constitution
Probity in Public Life

 ఆధ్యాత్మిక రచనలు 
పురుషసూక్త
దేవరు
ఋత, సత్య మత్తు ధర్మ
ఈశోపనిషత్

బాలసాహిత్యం
ఇంద్రవజ్ర
బెక్కోజి

విశేషాలు
ఇతడు "శ్రీమద్ భగవద్గీత తాత్పర్య" అనే పుస్తకాన్ని వ్రాశాడు. దీనికి "జీవన ధర్మ యోగ" అనే మరో పేరు కూడా ఉంది. ఈ పుస్తకానికి 1967లో కేంద్ర సాహిత్య అకాడమీ పురస్కారం లభించింది.

ఇతని శతజయంతి సందర్భంగా ఇతని సమగ్ర సాహిత్యాన్ని 11 సంపుటాలలో "డివిజి కృతి శ్రేణి" పేరుతో కన్నడ సాహిత్య అకాడమీ, కర్ణాటక ప్రభుత్వ సాంస్కృతిక శాఖ సంయుక్తంగా ప్రచురించింది.

ఇతడు 1932లో మద్దికెరిలో నిర్వహించిన 18వ కన్నడ సాహిత్య సమ్మేళనానికి అధ్యక్షత వహించాడు.

ఇతడు గోఖలే ఇన్‌స్టిట్యూట్ ఆఫ్ పబ్లిక్ ఎఫైర్స్ (GIPA) అనే సంస్థను బెంగళూరులోని బసవనగుడి, బుల్ టెంపుల్ రోడ్డులో ప్రారంభించాడు. ఈ సంస్థ భారతీయ లలితకళలను ప్రోత్సహిస్తున్నది. ఈ సంస్థ మేధావులను, సామాన్య ప్రజలను, విమర్శకులను ఒక చోట చేర్చి సామాజిక సమస్యలపై ప్రజాస్వామ్య పద్ధతిలో చర్చించే అవకాశాన్ని కల్పించింది.

ఇతడు 1975, అక్టోబర్ 7వ తేదీన మరణించాడు..

పత్రికా రంగం
డివిజి 1906-07లో పత్రికారంగంలోని అడుగు పెట్టాడు. ఇతడు "భారత్", "కర్ణాటక" అనే కన్నడ వార్తాపత్రికలను ప్రారంభించాడు. "సుమతి" అనే వారపత్రికను నడిపాడు. "సుమతీ గ్రంథమాలె" పేరుతో ఒక ప్రచురణ సంస్థను ఆరంభించి ఎనిమిది నెలల వ్యవధిలో 12 చిన్న పుస్తకాలను వెలువరించాడు. వాటిలో దివాన్ రంగాచార్లు జీవితచరిత్ర అందరి మన్ననలను పొందింది"ది కర్ణాటక" అనే ఆంగ్ల పత్రికను వారానికి రెండుసార్లు ప్రచురించేవాడు. ఈ పత్రిక తొలి సంచిక 1913, ఏప్రిల్ 2న దివాన్ విశ్వేశ్వరయ్య సహకారంతో ప్రకటించాడు. ఒక ఏడాది తరువాత ఈ పత్రికలో కన్నడ వ్యాసాలను కూడా ప్రచురించడం మొదలుపెట్టాడు. ఈ ఆంగ్లపత్రిక దేశం నలుమూలలనుండి ఇతనికి మంచి పేరుప్రఖ్యాతులను తెచ్చిపెట్టింది. సరియైన ప్రోత్సాహం లేక పోవడం వల్ల 1921లో ఈ పత్రికను మూసివేయవలసి వచ్చింది.

ఇతని పత్రికలలోని సారాంశాన్ని అంతా "వృత్త పత్రికె" అనే పేరుతో ఒక గ్రంథంలో వ్రాసి 1928లో విడుదల చేశాడు.

పురస్కారాలు, గుర్తింపులు
 1974లో భారత ప్రభుత్వం పద్మభూషణ్ పురస్కారాన్ని అందించింది. 
 1970లో కర్ణాటక రాష్ట్ర ప్రభుత్వం కన్నడ సాహిత్యంలో ఇతడు చేసిన కృషికి రూ.90,000 నగదు పురస్కారంతో బెంగళూరులోని రవీంద్ర కళాక్షేత్రలో ఘనంగా సత్కరించింది.  
 1988లో భారత తపాలా శాఖ ఇతని స్మారక తపాలాబిళ్ళను విడుదల చేసింది.
 2003లో బెంగళూరులోన్ బసవనగుడి బగుల్ రాక్ పార్క్‌లో ఇతని విగ్రహాన్ని ప్రతిష్టించింది.
 బెంగళూరు, బసవనగుడిలోని ఇతని నివాసం ఉన్న వీధి పేరును మార్చి డివిజి రోడ్డు అని నామకరణం చేశారు.

References

బయటి లింకులు

Letters and Correspondences of D.V. Gundappa 
D.V. Gundappa
The Gita for Every Man

వర్గం:1887 జననాలు
వర్గం:కన్నడ కవులు
వర్గం:కన్నడ రచయితలు
వర్గం:కర్ణాటక వ్యక్తులు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:పద్మభూషణ పురస్కార గ్రహీతలు
వర్గం:1975 మరణాలు